Lige nu er der mangel på komponenter og it-udstyr i hele verden. Der er simpelthen ikke råmaterialer og kapacitet til at producere processorer i det tempo, vi har brug for. Det er et problem, der meget vel kan fortsætte langt ind i 2022.
Det betyder, at mange opkøber varer, der er mangel på - og derefter sælger brugt udstyr dyrt. PlayStation 5 og Nvidia Grafikkort er de seneste eksempler. Grafikkort bruges også i stor skala til at udvinde kryptovaluta, som for eksempel Bitcoin. Det betyder, at mange af de kort, som du normalt kan købe til din gaming computer, er opkøbt af moderne guldgravere.